Isaccea

Isaccea (tyrkisk: İshakçı) er en by i fylket Tulcea i landskapet Dobrudsja øst i Romania. Byen har vært bebodd i tusener av år bl.a. som følge av sin beliggenhet langs Donau på et sted hvor det er enkelt å krysse elven. Slik ble den en forbindelse mellom Balkan i sør og steppene i Russland og det sørlige Ukraina i nord og øst. Donau var lenge en grense mellom romere, senere bysantinere i sør og barbarene i nord. Slik ble også Isaccea en grenseby, erobret av ulike folk og herskere utallige ganger.

 Geografi 
Isaccea ligger ved Donaus sørlige og dermed høyre bredd. Elven danner på dette stedet grensen mot Ukraina. Byen ligger ca. 30 km vest for fylkeshovedstaden Tulcea. Veien mellom Tulcea og Brăila (E87) går gjennom byen.

Byen er inndelt i tre bosettinger: administrasjons- og handelssenteret Isaccea (4 789 innbyggere), landsbyen Revărsarea (563 innbyggere) og leprosariet Tichilești (22 innbyggere). 

Isaccea ligger nær Măcinfjellene og Dobrudsjaplatået i sør og Donau i nord. Tidligere var det en rekke sjøer innenfor byens grenser, men flere av disse ble drenert i kommunisttiden for å gi landbruksjord. Prosjektet var mislykket da jorden viste seg å være lite fruktbar. Enkelte større sjøer finnes fortsatt: Saon, Telincea, Rotund, Ghiolul Pietrei, Racova. I april 2006 sviktet diket og Donau flommet inn over områder som tidligere hadde vært våtmark.

Langs Donau er det våtmarker som blir oversvømmet hver vår, og tilfører ferskvann til sjøer og myrer.National Institute of Statistics (Romania), "Anuarul statistic al județukui Tulcea 2006"  , s. 6 Den største sjøen i Isaccea er Lacul Rotund (rundsjøen), med sine 2,19  km² og et volum på 2 millioner m³.

Landsbyen Revărsarea ble grunnlagt etter frigjøringskrigen i 1877 og etablert av veteraner som ryddet skogen i området og bygget byen der. Stedet har siden hatt flere navn: Piatra Calcată, Principele Nicolae, oppkalt etter prins Nikolas av Romania og Ștefan Gheorghiu, oppkalt etter fagforeningsmannen med samme navn.Primăria Isaccea: Așezare  Kommunens hjemmeside
+Arealfordeling i Isaccea Arealtype Areal Merknader landbruksområde 45.02 km² korn, frukt vin og beitemark våtmark 32.97 km² langs Donau skog 22.76 km² bebygde områder 2.92 km² bygninger og veier

 Historie 
 Antikken 
 Neolittisk kultur 
Dagens Isaccea ligger på et sted som har vært befolket siden førhistorisk tid. Nordvest i byen, på stedet Suhat, er det funnet rester av  en neolittisk bosetting som tilhørte Boian-Giulești-kulturen (4100-3700) f.Kr.Constantin Haită. "Studiu sedimentologic preliminar pe situl neolitic Isaccea-Suhat. Campania 1998", Peuce (), 2003, 14, s.447-452.

 Getere og keltere 
Den neolittiske kulturen ble etterfulgt av geterkulturen som var influert av hellenistisk sivilisasjon. Kelterne utvidet sitt territorium fra Sentral-Europa, og da de nådde Isaccea i det tredje århundret f.Kr., kalte de stedet Noviodunum. Kelterne ga også navn til stedene Aliobrix på motsatt side av Donau og Durostorum, lengre sør i Dobrudsja.D.M. Pippidi m.fl..: Dicționar de istorie veche a României. Editura Științifică și Enciclopedică. 1976, s. 149 WorldCatAlexandru Barnea, "Noviodunum, azi Isaccea (I)", Ziarul Financiar, 17. august 2007

Dareios I av Persia utkjempet i 514 f.Kr. i dette området et avgjørende slag mot skyterne. Grekerne bygget et handelssted i byen og Klaudios Ptolemaios og Hierocles (forfatter av Synecdemus) kalte Isaccea en polis..

 Romerne 
Romerne erobret byen i år 46 og gjorde den til en del av Moesiaprovinsen. Byen ble befestet og utviklet seg til den viktigste militære og kommersielle byen i området. Noviodunum fikk status som municipium,Bărbulescu; Hitchins; Papacostea; Teodor; Deletant m.fl.., Istoria Românilor, ed. Institutul de Istorie Nicolae Iorga, 1998, ISBN 9734502441
s. 73 den neste høyeste rang for en romersk by etter kolonien. Ruinene av Noviodunum finnes ca. 2 km øst for dagens Isaccea, nærmere bestemt på en høyde kalt Eski-Kale, tyrkisk for gammel festning. Noviodunum var hovedbasen for romernes flåte (Classis Flavia Moesica) på nedre Donau. Deretter ble den i perioder hovedkvarter for den romerske Legio V Macedonica (106-167), Legio I Italica (167-) og Legio I Iovia.J. J. Wilkes, "The Roman Danube: An Archaeological Survey", The Journal of Roman Studies,  , Vol. 95, 2005, s.217

 Dakere og carpiere 
De romerske bosettingene i Dobrudsja ble rundt år 170 angrepet av den dakiske stammen Costoboci som levde i området for dagens Moldavia. Resultatene av deres angrep er synlig i de arkeologiske utgravningene i Noviodunum.Bărbulescu m. fl., s. 57 Angrepene fortsatte utover i det tredje århundret. Da var det samarbeidende styrker fra den dakiske Carpi-stammen og goterne som var de aggressive parter. Det avgjørende slaget da romerne måtte oppgi byen, fant sannsynligvis sted i 247.

Carpiene plyndret byene og tok innbyggerne som slaver. Fra denne perioden finnes en rekke arkeologiske spor, bl.a. depotfunn av mynter og andre tegn på ødeleggelser.Bărbulescu m.fl., s. 60 Noviodunum ble sannsynligvis ødelagt under raid gjennomført av gotere og heruler i år 267,da Gallienus var romersk keiser. Like ved byen er det funnet nedgravde myntdepoer, bl.a. ett på 1071 romerske mynter.D.M. Pippidi m.fl.., (1976) Dicționar de istorie veche a României, Editura Științifică și Enciclopedică WorldCat, s 431-432; portal: Noviodunum Etter raidene ble Noviodunum og dessuten de øvrige utplyndrete urbane sentrene i området, liggende folketomme. De gjenvant ikke sin opprinnelige form som byer før mot slutten av det tredje århundret.Bărbulescu m.fl., s. 60

Under Konstantin den store (306-337) ble Noviodunum festning gjenreist som del av et større prosjekt med å ruste opp imperiets grenser langs nedre Donau.D.M. Pippidi m.fl.., (1976) Dicționar de istorie veche a României, Editura Științifică și Enciclopedică WorldCat, s 185; portal: Constantinus

Innen utløpet av det tredje hundreåret var byen også blitt et senter for kristendommen. Like ved Niculițel ble det i 1971 oppdaget en grav til fire kristne martyrer: Zotikos, Attalos, Kamasis og Philippos. Martyrene ble trolig drept i Noviodunum under forfølgelsen av de tidlige kristne under de romerske keiserne Diokletian (303-304) og Licinius (319-324)Mircea Păcurariu, "Sfinți daco-romani și români", Editura Mitropoliei Moldovei și Bucovinei, Iași, 1994, ISBN 973-96208-6-8, s.25 og deretter gravlagt av lokale kristne.

I 369 sto et viktig slag mellom romerne under ledelse av keiser Flavius Valens og tervingerne, et gotisk folkeslag under ledelse av Atanarik. Slaget fant sted på motsatt side av Donau idet Valens armé krysset elven ved Noviodunum ved hjelp av en flytebro og møtte den gotiske hæren i Bessarabia. Valen gikk seirende ut av slaget men trakk seg likevel tilbake til Donaus høyre bredd.Michael Kulikowski, Rome's Gothic Wars, Cambridge University Press, ISBN 9780521846332. s.116 Goterne ba om fredsavtale som ble undertegnet midt ute i Donau og goterne sverget på aldri mer å sette sin fot på romersk jord.Ammianus Marcellinus, The Later Roman Empire, AD 354-378, oversatt av Walter Hamilton (Penguin ISBN 0140444068), bok 15

 Bysantinerne 
Etter delingen av det romerske riket ble Isaccea del av Det bysantinske riket og dermed den viktigste bysantinske havn langs Donau. Valips som var overhode for rugierne (som var allierte av hunnerne), okkuperte Noviodunum på et tidspunkt mellom 434 og 441 og byen ble inkludert i det hunnerske imperiet.E. A. Thompson, The Huns, Blackwell Publishing, 1999, ISBN 0-631-21443-7, s.269-270 Området ble gitt som føydaljord til hunnernes leder Hernak etter at hans far Attila var død.Bărbulescu m.fl., s. 103 

Slaverne begynte å slå seg ned i området tidlig i det sjette århundret. Den antatt tidligste referanse til deres bosetting er historikeren Jordanes' bok fra 551 Om goternes opprinnelse og gjerninger. I boken nevnes Noviodunum som en utkant av det han kalte Sclaveni, området hvor slavernes levde.Jordanes, The Origins and Deeds of the Goths , oversatt av Charles C. Mierow, bind 35 Byen fortsatte å være under bysantinsk herredømme, men led under stadige raid fra de nomadiske stammene, som for eksempel kutrigurene (559) og avarene (561-562).Bărbulescu m.fl., s. 103  Halvveis ut i det sjette århundret bygget Justinian I den store nye forskansninger rundt byen og gjorde den til bispesete.

I den bysantinske keiseren Fokas' regjeringstid (602-610) krysset store masser av avarer og slavere den bysantinske grensen. Selv om deres tilstedeværelse beskyttet det bysantinske herredømmet mot andre nomader ble deres kontroll av området kun formell. En endring skjedde i 681 da bysantinerne anerkjente det første bulgarske riket og oppga sine krav på Skytia.Bărbulescu m.fl., s. 103 Deretter forsvinner Isaccea fra historien i over 300 år. Fra denne perioden finnes ingen bevis for at det bodde mennesker på stedet.Machiel Kiel: Ottoman Urban Development and the cult of a Heterodox Sufi Saint: Sarı Saltuk Dede and towns of Isakçe and Babadagin the Northern Dobrudja. Se Gilles Veinstein: Syncrétismes Et Hérésies Dans L'Orient Seljoukide Et Ottoman (XIVe-XVIIIe Siècles): Actes Du Colloque Du Collège de France, Octobre 2001, Peeters Publishers. 2005. s. 288. ISBN 90-429-1549-8

 Middelalderen 
 900 og 1000-tallet 
Konstantin VII omtaler ca. 950 seks byer i området, bl.a. Saka-katai. Dette kan være første gang byen omtales skriftlig etter at den forsvant fra historiske kilder. I 971 ble Isaccea igjen inkludert i Det bysantinske riket og castrumets murer ble forsterket. I 1032 ble petsjengerene trolig drevet sørover av kumanerne og slo seg ned i denne byen. Denne teorien bygger på arkeologiske funn, bl.a. bladformete anheng som var typiske for deres håndverk."Observații asupra revoltei din Paradunavon din 1072-1091" , in Istorie și ideologie. Editura Universității din București, 2002, ISBN 9735756587, s.34-46.  Petsjenegerene handlet med bysantinerne, noe som førte til en oppgang i økonomien i regionen. Et bevis for dette er antallet mynter funnet i Isaccea: 700 mynter fra perioden 1025-1055.Paul Stephenson, Byzantium's Balkan Frontier: A Political Study of the Northern Balkans, 900-1204, Cambridge University Press, 2005, ISBN 0521770173, s. 86Florin Curta: Southeastern Europe in the Middle Ages, 500-1250. Cambridge University Press. 2006. s. 302. ISBN 0-521-81539-8 Petsjenegerene ble imidlertid assimilert og forsvant fra historien.

 1100-tallet 
Bysantinerne gjenvant kontroll med Isaccea mot slutten av det tiende århundret. Dette vises ved funnet av et segl tilhørende Leo Nicerites, guvernøren (paristrion).Stephenson, s.103 Rundt år 1100 ble det bygget en dobbel mur i byen.Curta, s.302 

Midt i det 12. århundret ble Isaccea ødelagt av angrep fra kumanerne og deretter fullstendig gjenoppbygget. I den andre halvdelen av det 12. århundret var Isaccea den viktigste bysantinske militærbasen i regionen, bedømt etter de mange rikssegl som ble funnet her. Det dreier seg om et segl tilhørende Isak II Angelos (1185–1195) og ett tilhørende Johannes III (Bysants), sjef for riketes garde under Manuel I Komnenos (1143–1180).Curta, s.319-320

 1200-tallet 
Ifølge arabiske historiefortellinger, slo Nogaitatarer seg ned i byen sent i det 13. århundret.Robert Stănciugel, Liliana Monica Bălașa: Dobrogea în Secolele VII-XIX. Evoluție istorică. Bukarest. 2005. s. 45Mellom 1280 og 1299 var byen base for Nogai Khans operasjoner mot den bulgarske byen Veliko Tarnovo. På denne tiden var byen et lokalt sentrum for islam og sete for den berømte tyrkiske dervisj Sari Saltuk, som er satt i forbindelse med Nogai Khans omvending til islam.Kiel, s. 289

Den arabiske geografen Albufeda nevte byen og plasserte den i regionen Al-Ualak i Valakia. Byen har angivelig hatt en hovedsakelig tyrkisk befolkning og ble styrt av bysantinerne.Stănciugel m.fl. s. 55 Et bysantinsk despotat eksisterte i den nordre delen av Dobrudsja med Isaccea som sentrum. Mellom 1332 og 1337 fikk byen en vasall fra Den gylne horde av Nogaiere kalt Saqčï.István Vásáry, Cumans and Tatars, Cambridge University Press, 2005, ISBN 0511110154 s.90 

Tatarene hadde et viktig myntverk i Isaccea. Myntverket produserte mynter merket med greske og arabiske bokstaver og var i virksomhet mellom 1286 og 1351. Ulike typer av sølv- og kobbermynter ble slått, bl.a. mynter som bar merket til Den gylne horde med navn på ulike khaner, herunder Nogai Khan og hans sønn Čeke (mellom 1296 og 1301).Vasary, s.89-90

 1300 og 1400-tallet 
Sent i det fjortende århundret ble byen regjert av Mircea cel Bătrân av Vallakia. Ett år før hans død i 1417 ble denne byen i likhet med andre befestede byer langs Donau, erobret av osmanene.Colin Imber, The Crusade of Varna, 1443-45, 2006, Ashgate Publishing, ISBN 0754601447 s. 4-5 Disse bygget en garnison som del av den danubiske grensen.David Turnock, The Making of Eastern Europe, Taylor & Francis, 1988, ISBN 0415012678, s. 138

Byen ble vunnet tilbake av Vlad Țepeș i 1426 under hans felttog mot osmanene. Vlad massakrerte den lokale muslimske bulgarske og tyrkiske befolkning som det ble antatt ville ta parti for tyrkerne. 1350 personer i Issacea og NovoseloKurt W. Treptow, Dracula: Essays on the Life and Times of Vlad Tepes, Columbia University Press, 1991, ISBN 0880332204,  ble myrdet av totalt 23 000 i hele Bulgaria.

Osmanene tok byen tilbake i 1484 og la den inn under den daværende Silistra-provinsen som omfattet Dobrudsja, store deler av dagens Bulgaria og senere også Budjak og Yedisan.

 1500 og 1600-tallet 
Țepeș' massakre og ødeleggelser endret fullstendig den etniske sammenseting av Isaccea, som forble en mindre kristen landsby gjennom det sekstende århundret.Ifølge osmansk tahrirs (skatteregister) fra 1528, 1569/1570 og 1597/1598; i Kiel, s. 289 Bayazid II's erobring av Kilia og Akkerman reduserte faren fra nord og det samme gjorde Mehmet II's seire over Vallakia med hensyn til trusselen fra vest. Sultanen så derfor ingen grunn til å gjenreise festningen i Isaccea og heller ikke garnisonsbyen.Kiel, s. 289-290

Voivod Ioan Vodă cel Cumplit av Moldavia sendte i 1574 Pârcălab Ieremia Golia med en hær til Oblucița (Isaccea) for å hindre den osmanske hæren fra å forsere elven. Golia svek imidlertid Ioan for 30 gullpenger. Dette sviket førte til den moldaviske hærens nederlag og til henrettelsen av Ioan.<ref>Bogdan Petriceicu Hasdeu, Ioan Vodă cel Cumplit, 1865</ref>

Ved begynnelsen av det sekstende århundret oppsto en ny fare for den osmanske grensen langs nedre Donau, nemlig kosakkene fra Ukraina. Disse hadde nådd Oblucița i 1603 og satt byen i brann.Nicolae Iorga, Studiĭ istorice asupra Chilieĭ și Cetățiĭ-Albe, Institutul de arte grafice C. Göbl, 1900, s.217  Sultan Osman II innledet deretter en serie angrep mot kosakkene og bygde en ny festning i Isaccea i 1620 som del av grensen. Byen ble imidlertid plassert på et annet sted enn det opprinnelige.Kiel, s. 291 

Den 6. oktober 1598 slo Mihai Viteazul den osmanske hæren ved Oblucița og gjenerobret byen. I mars 1599 var byen igjen på osmanske hender og osmanene utførte angrep i Vallakia. Mihais svar var å forsere Donau og angripe byen Oblucița.Ileana Căzan, Eugen Denize, Marile puteri și spațiul românesc în secolele XV-XVI , Editura Universității din București, 2001, ISBN 9735755971, s. 276 Etter Mihais død i 1601 ble byen gjenerobret av osmanene.

I desember 1673 ble Dumitrașcu Cantacuzino i den osmanske hæravdelingen i Isaccea valgt som prins av Moldavia.Valentin Gheonea, "Dumitrașcu Cantacuzino - Un fanariot pe tronul Moldovei în secolul XVII  ", Magazin Istoric (), December 1997

 Nyere historie 
 1700-tallet 
Under de russisk tyrkiske krigene i det attende og nittende århundret, ble Isaccea okkupert flere ganger av begge de stridende parter. Byen ble gjentatte ganger satt i brann og nærmest fullstendig ødelagt. 

Under Prutoffensiven i den russiske tyrkiske krig fra 1710 til 1711 prøvde russerne å hindre at osmanene forserte Donau, men mislyktes. De to armeene støtte sammen ved Stănilești ved elven Prut.John, P. LeDonne, The Grand Strategy of the Russian Empire, 1650-1831 Oxford University Press, 2005, ISBN 0-19-516100-9, s. 40

Isaccea ble beleiret tre ganger på 1770-tallet: i 1770, 1771 og 1779. I 1771 ble den erobret av russerne i kjølvannet av slaget ved Kagul og russerne ødela festningen og moskeene. I motsetning til andre bosettinger i området ble den ikke totalt utslettet, men etter 10 år med utmattende krig var det bare 150 hus tilbake.

Den russiske flåten under kommando av José de Ribas kom i kamp med den tyrkiske flåten nær Isaccea under den russisk-tyrkiske krig fra 1787 til 1792, og overmannet den. De osmanske forsvarerne av Isaccea flyktet etter å ha ødelagt festningen. Etter en tid vant tyrkerne byen tilbake under generalløytnant Galitzine i mars 1791.

 1800-tallet 
Under den russisk-tyrkiske krig (1828-1829), krysset den russiske hær Donau ved Isaccea, men den osmanske garnisonen i festningen ga seg uten motstand. Et lokalt sagn forklarer en jordvoll nær den gamle broen slik: under den russisk tyrkiske krigen ble en tyrkisk general anklaget for forræderi og gravlagt levende sammen med sin hest. Hver av hans soldater ble tvunget til å kaste en fez full av jord over generalen.

I 1853 under Krimkrigen, ble byen beleiret av russerne til krigsskueplassen forflyttet seg til Krim. Etter krimkrigen ble det etabler en europeisk donaukommisjon. Denne bestemte at det skulle dreneres mellom Isaccea og Svartehavet, men den økte handel på Donau fikk liten innvirkning på Isaccea.

I begynnelsen av den russisk-tyrkiske krig fra 1877 til 1878 benyttet russerne seg av Romanias jernbane og samlet store styrker i Galați. 4000 russiske soldater krysset Donau 14 kilometer sør for Măcin og nedkjempet den tyrkiske garnisonen 22. juni 1877. De russiske seirene skremte kommandøren av den osmanske garnisonen og tyrkerne trakk seg tilbake fra byen. Dermed var hele den nordlige del av Dobrudsja på russiske hender.
.Mange av muslimene i byen flyktet tidlig under konflikten.James J. Reid, Crisis of the Ottoman Empire: Prelude to Collapse 1839-1878, Franz Steiner Verlag, 2000, ISBN 3515076875 s. 317 Byen ble tatt uten kamp 26. juni 1877 av den fjortende arme under ledelse av generalmajor Yanov.Brockhaus and Efron Encyclopedic Dictionary (Энциклопедический словарь Брокгауза и Ефрона), I.A. Efron, 1906, vol. 13, side 364; Isakcha(Исакча)

Etter den russisk-rumenske seieren i krigen mot osmanene, tok russerne tilbake fra Romania det sørlige Bessarabia og som en kompensasjon, fikk Romania som nylig var blitt en selvstendig stat, Dobrudsja med Isaccea.Keith Hitchins, Rumania : 1866-1947 (Oxford History of Modern Europe). 1994. Oxford University Press. ISBN 0198221266, s. 47-48

 1900-tallet 
Nicolae Iorga beskriver i 1915 byen som "en samling små og fattige hus spredt over en åsside"''.Glenn Torrey, "Indifference and Mistrust: Russian-Romanian Collaboration in the Campaign of 1916", The Journal of Military History, Vol. 57, No. 2 (Apr., 1993), s. 284 og 288

Under den andre verdenskrigen var Dobrudsja innenfor et område opererert av de russiske og rumenske armeer.  Den første russiske enhet som krysset Donau ved Isaccea på samme dag som krigserklæringen (27. august 1916) og startet utplassering av tropper i retning av Bulgaria som var i allianse med sentralmaktene. 

Etter den mislykkede rumenske Flămânda-offensiven (29. september til 5. oktober 1916), begynte russerne å trekke seg tilbake og var snart så langt nord som Isaccea. Byen ble forsvart av rumenske og russiske tropper mot tyske angrep, men falt 24. desember 1916."Russians still retire in Dobrudja", New York Times, 25. desember 1916, s. 3 Etter dette nederlaget undertegnet Romania Bukaresttraktaten i 1918. Romania oppga den sørlige del av Dobrudsja til Bulgaria, mens resten herunder Isaccea, ble overdratt til sentralmaktene.Treaty of Bucharest, 7 May 1918 , article X Traktaten ble kjent ugyldig ved våpenstillstanden med Tyskland 11. november 1918 som var forløperen til Versaillestraktaten og Isaccea ble gjenforent med Romania.Wikisource:Treaty of Versailles 1919 (wikisource)

 Befolkning 
I 1930 bodde det i området for dagens Isaccea ca. 4500 innbyggere, herunder ca. 3500 rumenere, 600 russere, 350 tyrkere og tartarer og 50 bularere.Fra folketellingen 1930, besøkt 21. juni 2009 
Ved folketellingen i 2002 ble det registrert 5374 innbyggere, herunder 5118 rumenere, 208 tyrkere og 21 ukrainere. Omtrent 4800 bodde i selve Isaccea, de øvreige i de to tilstuttede områdene.I Receptie.ro besøkt 21. juni 2009

 Severdigheter 

 Referanser 

 Eksterne lenker 

 Noviodunum arkeologiske utgravninger. 

Kategori:Bosetninger ved Donau
Kategori:Isaccea
Kategori:Byer i Dobrudsja